পররাষ্ট্র মন্ত্রণালয়ের মতে, দেশের অভ্যন্তরে কাজের ঘাটতি ও সীমান্তের মানুষের প্রতি সরকারের অনাগ্রহ সীমান্ত হত্যার হার বাড়াচ্ছে। এমন হত্যাকাণ্ড বেড়ে যাওয়ায় সেখানে কাজের অভাবও কারণ হতে পারে বলে মনে করছেন সেখানকার কর্মকর্তারা। এই মনে করা পর্যন্তই কর্মকর্তাদের দায়ভার। সীমান্তে এ ধরনের ঘটনা ঘটলেও এখনও কোনো কার্যকর ভূমিকা লক্ষ্য করা যায়নি সরকারের পক্ষ থেকে। সীমান্তহত্যা প্রসঙ্গে সরকারের একটি সূত্র জানায়, সরকারের কূটনৈতিক পর্যায়ে হত্যাকাণ্ডের রিপোর্ট উল্লেখ করে প্রতিবাদ জানানো হয়।